
RAPORT DE SPECIALITATE
[bookmark: _Hlk12265433][bookmark: _Hlk170296935]privind stabilirea salariilor de bază pentru funcţiile publice şi contractuale din cadrul aparatului de specialitate al primarului comunei Sadu, judeţul Sibiu, începând cu luna iunie 2024
[bookmark: _Hlk64987169]Potrivit prevederilor art.11 din Legea nr. 153/2017 ,, (1) Pentru funcţionarii publici şi personalul contractual din cadrul familiei ocupaţionale „Administraţie“ din aparatul propriu al consiliilor judeţene, primării şi consilii locale şi din serviciile publice din subordinea acestora, salariile de bază se stabilesc prin hotărâre a consiliului local, a consiliului judeţean sau a Consiliului General al Municipiului Bucureşti, după caz, în urma consultării organizaţiei sindicale reprezentative la nivel de unitate sau, după caz, a reprezentanţilor salariaţilor.
    (2) Nomenclatorul funcţiilor necesare desfăşurării activităţilor specifice fiecărei instituţii sau autorităţi a administraţiei publice locale, precum şi ierarhia funcţiilor sunt prevăzute în anexa nr. VIII cap. I lit. A pct. III şi cap. II lit. A pct. IV.
    (3) Stabilirea salariilor lunare potrivit alin. (1) se realizează de către ordonatorul de credite, cu respectarea prevederilor art. 25.
    (4) Nivelul veniturilor salariale se stabileşte, în condiţiile prevăzute la alin. (1) şi (3), fără a depăşi nivelul indemnizaţiei lunare a funcţiei de viceprimar sau, după caz, a indemnizaţiei lunare a vicepreşedintelui consiliului judeţean, sau, după caz, a viceprimarului municipiului Bucureşti, corespunzător nivelului de organizare: comună, oraş, municipiu, sectoarele municipiului Bucureşti, primăria generală a municipiului Bucureşti, exclusiv majorările prevăzute la art. 16 alin. (2), cu încadrarea în cheltuielile de personal aprobate în bugetele de venituri şi cheltuieli.”

Conform art.11 din Legea nr.153/2017 salariile de bază pentru funcționarii publici şi personalul contractual din cadrul  aparatului de specialitate al primarului comunei Sadu, județul Sibiu, se stabilesc prin hotărâre a Consiliului Local al comunei Sadu.
Analizand art. I alin. (2) din Ordonanța de urgență a Guvernului nr. 115/2023, prin care, în anul 2024, prin derogare de la art. 13 (1) din Legea cadru a salarizării nr. 153/2017, se limitează indemnizația primarilor și cea a viceprimarilor la un nivel determinat prin majorarea cu 5% a nivelului acordat acestora în luna decembrie 2023, respectiv a nivelului calculat pe baza salariului minim de 2.300 lei valabil în anul 2021;
În Monitorul Oficial al României Partea I, nr. 484/24.05.204 a fost publicată Ordonanţa de urgenţă a Guvernului nr. 53/2024 privind măsuri referitoare la salarizarea personalului din unele sectoare de activitate bugetară, precum şi reglementarea unor aspecte organizatorice.
În conformitate cu prevederile art.II din Ordonanţa de urgenţă a Guvernului nr. 53/2024 privind măsuri referitoare la salarizarea personalului din unele sectoare de activitate bugetară, precum şi reglementarea unor aspecte organizatorice.

”Art. II. - Prin derogare de la prevederile art. 11 alin. (4) din Legea - cadru nr. 153/2017, cu modificările şi completările ulterioare, funcţionarii publici şi personalul contractual din cadrul familiei ocupaţionale "Administraţie" din aparatul de specialitate al primarului şi din instituţiile şi serviciile publice de interes local corespunzătoare anexei nr. IX lit. C poziţiile 23 - 28 pot beneficia, începând cu luna iunie 2024, de majorarea salariului de bază cu până la 10% faţă de nivelul acordat pentru luna decembrie 2023.”

Conform art. 5 lit. g) din Ordonanța de urgență nr.57/2019 privind Codul administrativ, cu modificările şi completările ulterioare, prin aparatul de specialitate al primarului se înțelege, 

”g) aparatul de specialitate al primarului, respectiv al consiliului judeţean - totalitatea compartimentelor funcţionale, fără personalitate juridică, de la nivelul unităţii/subdiviziunii administrativ - teritoriale, precum şi secretarul general al unităţii/subdiviziunii administrativ - teritoriale; primarul, consilierii personali sau personalul din cadrul cabinetului acestuia, preşedintele consiliului judeţean, consilierii personali sau personalul din cadrul cabinetului acestuia, viceprimarul, vicepreşedintele consiliului judeţean, administratorul public nu fac parte din aparatul de specialitate”.

Salariile de bază sunt diferenţiate pe funcţii, grade/trepte şi gradaţii. Fiecărei funcţii, fiecărui grad/treaptă profesională îi corespund 5 gradaţii, corespunzătoare tranşelor de vechime în muncă, cu excepţia funcţiilor de conducere pentru care gradaţia este inclusă în salariul de bază prevăzut pentru aceste funcţii în anexa la Proiectul de hotărâre nr. 51/21.06.2024.

Tranşele de vechime în muncă în funcţie de care se acordă cele 5 gradaţii, precum şi cotele procentuale corespunzătoare acestora, sunt următoarele:
    a) gradaţia 1 - de la 3 ani la 5 ani - şi se determină prin majorarea salariului de bază aprobat cu cota procentuală de 7,5%, rezultând noul salariu de bază;
    b) gradaţia 2 - de la 5 ani la 10 ani - şi se determină prin majorarea salariului de bază avut cu cota procentuală de 5%, rezultând noul salariu de bază;
    c) gradaţia 3 - de la 10 ani la 15 ani - şi se determină prin majorarea salariului de bază avut cu cota procentuală de 5%, rezultând noul salariu de bază;
    d) gradaţia 4 - de la 15 ani la 20 de ani - şi se determină prin majorarea salariului de bază avut cu cota procentuală de 2,5%, rezultând noul salariu de bază;
    e) gradaţia 5 - peste 20 de ani - şi se determină prin majorarea salariului de bază avut cu cota procentuală de 2,5%, rezultând noul salariu de bază.
Ținând cont de necesitatea stabilirii salariilor de bază pentru funcţiile publice şi contractuale  din cadrul aparatului de specialitate al primarului comunei Sadu, judeţul Sibiu, având în vedere faptul că actele administrative prin care au fost stabilite drepturile salariale începând cu 1 noiembrie și 1 ianuarie 2024, HCL nr. 123/2024, respectiv HCL nr. 124/2024, au fost atacate în contencios administrativ de către Prefectul județului - Sibiu, acestea fiind suspendate pentru viitor, începând de la data înregistrării acțiunii în instanță, dar efectele juridice și civile produse anterior se mențin cel puțin până la data pronunțării unei sentințe definitive de către instanța competentă, cu privire la admiterea sau respingerea acțiunilor inițiate de către prefect, acțione care se afla pe rol la Tribunal Sibiu, sectia a II a civila de contencios administrativ si fiscal, dosarul cu nr. 1373/85/2024;
Clarificările comunicate Sindicatului Național SCOR de către Ministerul Muncii și Solidarității Sociale, prin scrisoarea nr. 192/MCV/31.05.2024, cu privire la modalitatea de acordare a majorării salariale prevăzute la Articolul II al Ordonanței de Urgență a Guvernului nr. 53/2024;
Fata de cele mentionate mai sus,  se impune inițierea unui proiect de hotărâre privind stabilirea salariilor de bază pentru funcţiile publice şi contractuale din cadrul aparatului de specialitate a primarului comunei Sadu, judeţul Sibiu, începând cu luna iunie 2024,  în forma prezentată în Proiectul de Hotărâre nr. 51/21.06.2024.   
             SECRETAR GENERAL
           Delia-Paraschiva SĂVOIU

